एप्पलले आफ्नो दशौँ वर्षगाँठ स्मार्टफोन एप्पल एक्ससँगै आफ्ना नियमित नयाँ संस्करणका दुई स्मार्टफोन, आइफोन एट र एट प्लस सार्वजनिक गरेको छ । विद्यमान आइफोन सेभेन र सेभन प्लसका ‘सक्सेसर्स’ को रुपमा रहेका एट र एट प्लसको प्रि अर्डर सेप्टेम्बर १५ देखि सुरु हुनेछ भने सेप्टेम्बर २२ मा बजारमा उपलब्ध हुनेछन् । सानो आकारको आइफोन ८ को साइज ४.७ इन्चको हुने छ भने आइफोन ८ प्लस ५.५ इन्चको साइजमा उपलब्ध हुने छ । दुवैमा रेटिना एचडी डिस्प्ले छ । यसमा कम्पनीको सवैभन्दा आधुनिक ए११ चिप प्रयोग गरिएको छ ...
